চারবারের নির্বাচিত ও এলাকার সর্বজন স্বীকৃত নগরপিতা প্রবাসের শ্রীমঙ্গলবাসীকে পেয়ে উল্লসিত মো. মহসিন মিয়া বললেন, শ্রীমঙ্গলে গুন্ডামী নেই, মন্তানী নেই। আইন-শৃঙ্খলায় ঘাটতি নেই। সাজিয়েছি নিজের মত করে। সবার অধিকার সমান করে দিয়েছি। চেষ্টার কোন ত্রুটি নেই। হয়তো এ কারণেই সর্বস্তরের মানুষ আমাকে ভালবেসে বার বার চেয়ারে বসিয়েছে। অথচ আমাকে নির্বাচন করতে হয় ভয়ে ভয়ে। রাস্তায় দাঁড়াতেই পারি না। শুধুমাত্র মানুষের ভালবাসায় আজকের আমি। আল্লাহ আমাকে সম্পদ ও সম্মান দিয়েছেন। আমি নিজেকে বিলিয়ে দিয়েছি এলাকাবাসীর জন্য।